Black Country
Black Country ("Crna zemlja") je ime industrijske regije, koja korespondira sa malom rudarskom zonom na zapadu engleske Grofovije Zapadni Midlands. Ime je dobio zbog enormnog zagađenja, koje je trajalo gotovo puna dva vijeka i trajno obilježilo njegov krajolik.

Karakteristike 
Black Country se proteže zapadno od grada Birminghama, koji se ne ubraja u tu regiju. U toj regiji su cijeli (ili najveći dio) metropolitanskih borougha; Wolverhampton, Walsall, Dudley i Solihull.

Ona i danas ima industrijski karakter, čak je još više urbanizirana. Ali za razliku od nekad, današnja industrijska aktivnost se više ne bazira na proizvodnji i lijevanju željeza, već na obradi metala, koji ne zagađuje toliko.

Historija 
To ime zaradio je čitav niz gradova u historijskim grofovijama  Staffordshire i Worcestershire, koji su naglo izrasli u 18. vijeku, zahvaljujući intenzivnoj eksploataciji ugljena i željezna ruda. U to vrijeme brojni ugljenokopi, visoke peći i ljevaonice ispunjavale su zrak dimom, a crna čađa pokrila je tlo.

Iskapanje ugljena prestalo je krajem 20. vijeka. Industrijska prošlost ostavila je svoj pečat na krajoliku, jer postoje još mnogi dijelovi sa zapuštenim zemljištem i pogonima.

Izvori

Vanjske veze 
 Black Country 

Geografija Engleske
Zapadni Midlands (grofovija)